I. Watayá limejikano ju'ú xalakgawán usu xla taskíw pulataman xawá tachixkuwit limejikano takgalhí lakgchanat natamakglhtinán, xatatlajat xla tiyat, chuchut xawá tamatlanín usu pala makglhtinám taskintaskujut xatamaxtun xla xputawilh'anat xawá chuchut. Pulatamat natlán kamaxki napiwá lakgchanat amá xala'alakatunu, latá natatalakkaxlá nak ixlakatín Ixpumakgamakgtayan Mapakgsiná Xakxilhná akxni talimakglhkatsi xalilakgatumlipulataman latá piwá ja'e takgalhín chu ni waní piwá ja'e xlakata ixtamakgtayankán ixmapakgsinaninkán lata wa amá; naliwalinikán tapatin, pala nimakgantaxtí ixtalakkaxlan, xlakata pala namakgatsankgá natatamakgxtakga, Lilakgatumlipulataman, takgalhín nemá makglhtinanit nemá piwatayá. Lakatúm xalakatipulanka akgkitsispuxám kilómetros lata ixlilakglhmán xla litapitsi chu tipuxamakáw nak ixkilhtún pupunú, nitu anán xlakata tlan xala'alakatunu tamakglhtinán xatatlajat katanksi xla tiyat xawa chuchut.
Pulatamat xalakxtum xatalakaskín xakakapulhuma xalak ixpulakni xawá, xatalikilhtsukun xalalimakgtayan, natlán, la xatakgantaxtintapakgsit xla Ixpumakgamakgtayan Mapakgsiná xakxilhná, nakamaxki ta lakaskín amá Pulatamán xala'alakatunu xlakata katamakglhtinalh, lata ana ni lakatúm wi ixputawilh ixtatliwekglhat Lipulatamatnín, xatakgalhínxalikstú xla takgalhín laklankamaklakaskinat nemá taskiní xlakata xatamakgtayat xakatanks xla ixputawilh xpuxokgo lankamapaksiná usu legaciones.